את תחומי ההתמחות שלו, הסוציולוגיה של הספרות ותרבות ההמונים, פיתח לובנטל בשנותיו הראשונות במכון למחקר חברתי. אוסף מאמרים שכתב בסוף שנות העשרים, אשר אוגד מאוחר יותר בספר בשם "רטרוספקטיבה על הסוציולוגיה של הספרות" עסק בבעיות הסוציולוגיה של הספרות. הוא העמיק בחקר סופרים גרמנים בני המאה ה-19 והביע גישה שונה מהמקובלת בתקופתו. לדעתו, החוקרים באקדמיה נמנעו מחקר הספרות בהקשר החברתי, בעוד הוא כיוון להיבט החברתי, המוסרי והתרבותי שבספרות. במקביל לעליית היטלר לשלטון בגרמניה, הוא מצא בספריהם של גוסטב פרייטג (), פרידריך שפילהגן () וקונארד פרדיננד מאייר (), תהליך הדרגתי של התנוונות, דעיכה של ערכים ליברלים ועליית קרנה של הלאומנות.
לגישתו הביקורתית ניתן למצוא מקבילות רבות באסכולת פרנקפורט, שנשענה על תפיסה נאו-מרקסיסטית הדוגלת במעורבת חברתית ומבקשת לקדם ביקורת ושינוי חברתי מהיסוד. על בסיס תפיסה זו של אסכולת פרנקפורט, כונן בסוף שנות השלושים המושג הפילוסופי-סוציולוגי תיאוריה ביקורתית.
למרות ההצלחה והגדילה של האסכולה בראשית תקופתה בניו יורק, אשר התבטאה בגידול מספר חברי המכון והשקעות כספיות ניכרות, בסוף שנות ה-30 חלה הידרדרות במצבם הכלכלי. במהלך שנות מלחמת העולם השנייה, התמקדו חברי מכון המחקר בחקר עליית הפשיזם והאנטישמיות. לובנטל תרם למאמץ בכתיבת מאמר בשם "דתו של היינה" (“Heine’s Religion”), אשר דן בתהליך ההתנצרות של המשורר הגרמני היינריך היינה.
אחד מתחומי המחקר המשותפים והמשמעותיים ביותר של האסכולה באמריקה היו חקר הדעה הקדומה. המחקר, שהוצג בשנת 1944, נכלל ב-5 ספרים תחת הכותרת "מחקר הדעה הקדומה". לובנטל, יחד עם נורברט גוטרמן (), פרסמו במסגרת המחקר את “נביאי ההונאה" בשנת 1949. בספר זה הם ניתחו את האמצעים בה הדמגוגיה מועברת, את השפה שבשימוש הדמגוג ואת הפן החברתי-פסיכולוגי במערכת היחסים שבין הקהל למנהיג המסיט.
לובנטל מוכר פחות מעמיתיו למכון למחקר חברתי, כגון הורקהיימר, אדורנו ומרקוזה. הסיבה לכך, לדברי החוקר מרטין ג'יי, היא מעורבות עמוקה בפעילות המנהלית של המכון, סיוע וייעוץ לעמיתיו בכתיבת מאמריהם, וכן שותפות במאמרים קבוצתיים שלא זכתה לאזכור ברבים מפרסומים אלה.
דראגן קיצ'אנוביץ'
האלבומים הנמכרים ביותר בכל הזמנים בארגנטינה
להלן רשימה האלבומים הנמכרים ביותר בכל הזמנים בארגנטינה המבוססת על נתונים שנדלו מאיגוד תעשיית ההקלטות הארגנטינאי (CAPIF). האלבומים מדורגים לפי גובה המכירות (מהגבוה לנמוך ביותר), ומסדורים לפי תאריך היציאה (המוקדם עד האחרון). רשימה זו מכילה כל סוג של אלבום, כולל אולפן, להיטים, אוסף, אמנים שונים, פסקול, תקליטורי DVD ורמיקס.
בשנת 2020 יצא האלבום "Tini Tini Tini" של טיני, שהפך לאלבום הנמכר ביותר בכל הזמנים בארגנטינה.
גביע הליגה הצרפתית בכדורסל
גביע המוליכות של ה-LNB Pro A (בצרפתית: LNB Pro A Leaders Cup), או גביע הליגה הצרפתית בכדורסל, הוא גביע ליגת העל הצרפתית. הוא נוצר במתכונתו הנוכחית בשנת 2003 (לאחר שנוסד במקור בשנת 1988). הוא מאורגן על ידי ליגת הכדורסל הלאומית (LNB), אשר מארגנת גם את שתי הליגות הבכירות של הכדורסל הצרפתי המקצועני (פרו A ופרו B).
בהשראת גביע המלך הספרדי, נעשה שימוש בפורמט ה-Final Eight, כלומר רבע גמר בשיטת גביע (כמו בגביע המדינה הישראלי). בתום המחצית הראשונה של העונה הסדירה, מעפילות שמונה הקבוצות המובילות (או שבע הקבוצות המובילות והקבוצה המארחת של הטורניר) בליגת העל הצרפתית. שמונה הקבוצות מתחרות בפלייאוף הנערך במקום אחד במשך ארבעה ימים. רבע הגמר היא אחת מנקודות השיא של לוח השנה של הכדורסל הצרפתי. בעבר הזוכה בתחרות זכתה למקום מובטח ביורוצ'לנג'.
היסטוריה.
טורניר האסים (1988–1993).
"טורניר האסים" (Tournoi des As) הייתה הגרסה הראשונה של גביע המוליכות, שנערך בין 1988 ל-1993. בסיום העונה העפילו 4 הקבוצות הראשונות בליגת העל. במשך יומיים של תחרות, הקבוצה שסיימה ראשונה בסוף העונה הסדירה התמודדה מול הרביעית, והקבוצה במקום השני שיחקה מול הקבוצה במקום השלישי. 2 הקבוצות המפסידות בחצי הגמר התמודדו אחת מול השנייה בקרב על המקום השלישי, בעוד שתי הזוכות בחצי הגמר יתחרו על תואר הגביע.
שבוע האסים (2003–2012).
לאחר שלא שוחק במשך עשר שנים, המפעל חזר ב-2003, כשבוע האסים (Semaine des As), והוא נוצר בעיקר בהשראת הפורמט הספרדי של גביע המלך. המהדורה הראשונה של הטורניר שוחקה בפו. התחרות נערכה באופן מסורתי בפברואר. בטורניר שיחקו שמונה הקבוצות הראשונות בליגה הצרפתית, במחצית העונה הסדירה. הוא נערך במתכונת פלייאוף על פני תקופה של ארבעה ימים. בתחרות זכתה בכל שנה קבוצה אחרת עד 2009, אז זכתה לה-מאן בתואר השני שלה, לאחר שזכתה במהדורת 2006.
גביע המוליכות (2013–הווה).
גביע המוליכות הוא השם הנוכחי של הטורניר. במהדורה הראשונה של הטורניר ניצחה גראבלין את שטרסבורג בתוצאה 77–69.
Fair (שיר של נורמני)
Fair (בעברית: הוגן) הוא סינגל שהוקלט על ידי הזמרת האמריקאית נורמני. הוא יצא לאור ב-18 במרץ 2022, על ידי חברת התקליטים RCA רקורדס, כסינגל מתוך אלבום הבכורה העתידי שלה.
רקע וכתיבה.
השיר נכתב על ידי נורמני, אבי קין ופלישה פורי והופק על ידי הארב. בדצמבר 2021 הופיעה נורמני ב"מופע של אלן דג'נרס", שם הודיעה כי העבודה על אלבום הבכורה שלה כמעט הסתיימה. השיר עצמו נחשף לראשונה על ידיה ב-31 בדצמבר 2021. במהלך שידור חי בעמוד האינסטגרם שלה שאלה את המעריצים שלה איך הם חושבים ש-"Fair" נשמע. ב-23 בפברואר 2022 הועלה קטע קצר מתוך הווידאו קליפ של השיר בעמוד הטיקטוק של נורמני. טיזר נוסף בן 10 שניות פורסם ב-1 במרץ, שם הראה את הזמרת לבושה בביקיני שחור על סט הצילומים שלל הקליפ. יציאת הסינגל הוכרזה באופן רשמי באותו היום.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12.7 מיליון השמעות.
דירה 7א
דירה 7א (באנגלית: Apartment 7A) הוא סרט מתח פסיכולוגי אמריקאי עתידי שביימה נטלי אריקה ג'יימס. ג'יימס גם כתבה את התסריט בצוותא עם כריסטיאן וייט, על פי סיפור מקורי וטיוטת תסריט קודמת מאת סקיילר ג'יימס. בתפקידים הראשיים: ג'וליה גארנר, דיאן ויסט ומארלי סו.
הפקה.
במרץ 2022 פורסם שדיאן ויסט וג'וליה גארנר יככבו במותחן הפסיכולוגי "דירה 7א", בבימויה של נטלי אריקה ג'יימס, שגם כתבה את התסריט בצוותא עם כריסטיאן וייט, על בסיס טיוטה מאת סקיילר ג'יימס. במועד הפרסום לא נמסרו פרטים לגבי העלילה והדמויות שיגלמו השתיים. בפרויקט נטלו חלק שלוש חברות במשותף: המותג "סרטי פרמאונט פליירס" של "סרטי פרמאונט", "סאנדיי נייט הפקות" ו"פלטינום דיונס" , ויפיקו ג'ון קרסינסקי, אליסון סיגר, מייקל ביי, אנדרו פורם ובראד פולר . בעקבות הצלחת סדרת סרטי "מקום שקט", ב"פרמאונט פליירס" הוחל בפיתוח מספר תסריטים באותו סגנון, ומביניהם נבחר התסריט של "דירה 7א" להיכנס לשלב קדם הפקה.
בינואר ובמרץ 2022 פורסם שגארנר וויסט, בהתאמה, צורפו לצוות השחקנים. ב-9 ביוני באותה שנה, נמסר שגם מארלי סו מככבת בסרט, ובאותו מועד פורסם ששלב הצילומים כבר הסתיים, ללא פירוט תאריכי התחלה וסיום.
ב-29 ביוני 2022 פרסם אתר חדשות האימה "בלאדי דיסגסטינג" , מידע שתואר "ממקור מהימן", ולפיו, הסרט הוא למעשה פריקוול סודי ל"תינוקה של רוזמרי" (1968). לאור העובדה שחברת "סרטי פרמאונט" היא בעלת הזכויות על "תינוקה של רוזמרי", הידיעה הצביעה על כך שכבר לפני 15 שנה נקשר שמו של ג'ון קרסינסקי לרימייק לסרט, ועל כך שלפי אתר IMDb, ב"דירה 7א" נכללות דמויות שהופיעו בסרט מ-1968: "רוזמרי וודהאוס", "גאי וודהאוס", ו"רומן קאסטבט".
אלי דוהה
אלי דוהה (; נולדה ב-14 בפברואר 1992) היא זמרת-יוצרת אמריקאית. נולדה במובייל שבאלבמה, וגדלה בעיירות קטנות לאורך חוף המפרץ של ארצות הברית.
ביוגרפיה.
לאחר שאביה נתן לה את הגיטרה הראשונה שלה בגיל 14 החלה דוהה את קריירת המוזיקה שלה בגיל 15, כזמרת בבתי קפה. היא הופיעה בתשלום גם בברים, במסעדות ובמסיבות פרטיות, והחלה להיחשף לכותבי שירים בנאשוויל, בלוס אנג'לס ובאוסטין. בשנת 2012 הופיעה בשלב הראשון של העונה השנייה של "The Voice". אולם היא לא עברה לשלב הבא והודחה. בתחילת הקריירה שלה היא השתמשה בשם במה, . הסינגל "Millenium", שהופק על ידי טארו, יצא לאור באוקטובר 2016 וצבר למעלה משני מיליון צפיות ביוטיוב ו-1.4 השמעות בשירות הסטרימינג ספוטיפיי.
בעקבות כתבה אודותיה שפורסמה בעיתון ה"בילבורד" בדצמבר 2016 צבר הסינגל השני שלה, "Immortal", כ-4.5 מיליון השמעות בספוטיפיי וכמיליון צפיות ביוטיוב. גרסת הרמיקס לשיר, שהוכנה על ידי הדי. ג'יים סנייקהיפס, צברה כ-770 אלף השמעות בספוטיפיי.
ב-10 באוגוסט 2018 יצא המיני-אלבום הראשון שלה, "Dragon Mentality". את האלבום הוציאה לאור חברת התקליטים RCA רקורדס, ונכללו בו מספר סינגלים, דוגמת "Happy Now", שהופק על ידי זד ו-"Way Down Low".
בשנת 2020 יצא לאור הסינגל "Middle of the Night". הוא זכה להצלחה גבוהה מאוד בטיקטוק, לאחר שהאודיו שלו החל להישמע בסרטונים רבים בפלטפורמה.
Wings (שיר של דלתא גודרם)